वाळपयः गोंय सरकाराच्या खेळ आनी युवा वेव्हार खात्यान आयोजीत केल्ल्या सत्तरी तालुको अंडर 14 शालेय व्हॉलिबॉल सर्तींत वेळूस हांगच्या श्री हनुमान विद्यालयाच्या चल्यांच्या पंगडान वस्तादपण मेळयलें. तांणी फायनलींत दाबेच्या सरकारी माध्यमीक विद्यालयाक हारयलें. पर्येच्या कोर्टाचेर जाल्ले हे मॅचींत बरो खेळगडो म्हणून अनमेश माजीक हाची निवड केली.
 चयलाचे सर्तींत हनुमान विद्यालयाचो पंगड उप जैतिवंत थारलो. फायनलींत तांकां गुळेली माध्यमीक विद्यालया कडल्यान तांकां हार खावची पडली. दोनूय पंगडान मेळयल्ले येसा खातीर विद्यालयाची मुखेली सुविधा बर्वे, विश्वास कवळेकार, वाळपय शिक्षण संस्थेचो अध्यक्ष नरहरी हळदणकार, वेवस्थापक आनी पालक- शिक्षकसंगान पंगडांक परबीं भेटयलीं.
 खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 